stanford-oval/wikipedia huggingface dataset:
Sindžar
Historia

Nykyisen Sindžarin lähettyvillä sijaitsi historiallinen Singaran kaupunki, josta ei kuitenkaan ole jäänyt juurikaan merkkejä. Alueella mainitaan toimineen syyrialais-ortodoksisia ja nestoriolaisia piispoja 600-luvulta 800-luvulle ja vielä tämän jälkeen yksittäisiä vuosina 1278 ja 1345. Islamin saapumista seuranneissa lähteissä mainitaan Sasanidien Persian ja Bysantin valtakunnan hallinneen vuorotellen aluetta ja 500-luvulla sen väestö oli sekoitus kristittyjä, juutalaisia ja zaraathustralaisia. Pseudo-Metodiuksen ilmestyskirja kirjoitettiin Sindžarissa ja se kertoo kristillisen kulttuurin alamäestä muslimien valloitusten jälkeen.
Pian muslimivalloituksen jälkeen Sindžariin mainitaan kapinoineen Atik-nimisen henkilön johdolla. Hän oli ehkäpä kharijiitti ja myöhemmin alueella mainitaan vaikuttaneen ibadilaisuuden. Jesidit ovat asuttaneet aluetta 900-luvulta lähtien. Uqaylidit rakennuttivat Sindžariin linnoituksen ja myöhemmin aluetta hallitsivat eri turkmeenidynastiat. Nur al-Din valtasi Sindžarin kahdesti vuosien 1169 ja 1171 välillä ja myöhemmin aluetta hallitsi al-Nurin zengidien dynastian haara. Heitä seurasivat puolestaan aijubidit. Baha ad-Din ibn Shaddad kuvaili kaupungissa olevan kaksi linnoitusta ja kaskoismuurin. Il-kaanien valtakunta tuhosi molemmat linnoituksen, jotka jälleenrakennettiin sittemmin mongolien alaisuudessa. Zakariya al-Qazwini kutsui puolestaan Sindžaria "pikku-Damaskokseksi" sen kylpylöiden ja mosaiikkien mukaan.
Sindžaria hallitsivat sittemmin vuorotellen Kara Koyunlu, Ak Koyunlu, Safavidit ja lopulta Osmanien valtakunta vuonna 1534. Osana Osmanien valtakuntaa Sindžar kuului hallinnollisesti Diyarbakırin maakuntaan ja myöhemmin Mardinin sandjakiin sekä lopulta vuodesta 1830 Mosulin sandjakiin. Jesidien mainitaan muodostaneen pitkään uhan alueella matkustaville ja heidän kapinansa olivat tavallisia. Osmanit eivät pystyneet kukistamaan jesidejä aseellisesti ja osmanien vallan vakiinnutti vasta Ahmet Şefik Mithat pašša taitavan diplomatian avulla. Sittemmin Sindžar on ollut osa itsenäistä Irakia. 1970-luvulla aluetta pyrittiin arabialaistamaan ja tähän liittyen suurin osa jesideistä pakotettiin muuttamaan erityisiin siirtokuntiin ja monet kylät tuhottiin.
Ääri-islamilainen Isis-järjestö valtasi Sindžar elokuussa 2014. Järjestön uutisoitiin surmanneen paikallisia jesidejä ja pakottaneen jesidinaisia ja lapsia orjuuteen.Myöhemmin alueelta on löydetty jesidien joukkohautoja. Monet paikalliset pakenivat Sindžarin vuoriille, jossa Isis piiritti heitä. Jesidejä uhannut kansanmurha oli yksi tekijä, joka sai Yhdysvallat aloittamaan ilmaiskut Irakissa. Kurdien peshmerga, PKK ja paikalliset jesidijoukot valtasivat Sindžarin takaisin Isis-järjestön taistelijoilta marraskuussa 2015. Irakin hallituksen joukot valtasivat Sindžarin ja monet muut Irakin Kurdistanin kanssa kiistelemänsä alueet takaisin lokakuussa 2017. Keskushallituksen ja Kurdistanin välit olivat kiristyneet Kurdistanin järjestettyä kansanäänestyksen itsenäisyydestä muutamaa viikkoa aikaisemmin.
Väestö

Sindžarissa oli vuonna 2009 arviolta 33 921 asukasta. Alueen väestön valtaosa on jesidikurdeja. Sindžarin piirikunnan väestö kuuluu Irakin köyhimpiin. Vuonna 2011 noin 63 prosenttia Sindžarin piirikunnan väestöstä eli kansallista tulorajaa (2,5 dollaria päivässä) vähäisemmillä tuloilla. Yli 12-vuotiaista noin 40 prosenttia oli lukutaidottomia. On huomattavaa, että Niniven maakunnan tytöistä läheskään kaikki eivät pääse kouluun.
Kaupungissa on kuvattu vuoden 1973 elokuvan Manaajan alkukohtauksia.
Aiheesta muualla

Wikimedia Commonsissa on kuvia tai muita tiedostoja aiheesta .
Saad Salloum: Yazidi infighting, disputes over Sinjar stall battle against Islamic State (18.8.2015) (englanniksi) (al-monitor.com)
Charlotte Alfred: The Fight To Document The ISIS Massacre Of The Yazidis (15.8.2015) (englanniksi) (huffingtonpost.com)
Isabel Coles: Iraqi Yazidis take revenge as Islamic State atrocities unearthed (10.2.2015) (Arkistoitu – Internet Archive) (englanniksi) (reuters.com)
Gil Shefler: Islamic State accused of capturing Yazidi women and forcing them to convert, or else (7.8.2014) (englanniksi) (washingtonpost.com)
Loveday Morris: Islamic State seizes town of Sinjar, pushing out Kurds and sending Yazidis fleeing (3.8.2014) (englanniksi) (washingtonpost.com)
Historiallinen Singara Tabula Peutingerianassa.
Tuhoutunutta Sindžaria Isis-järjestön taistelijoiden vetäydyttyä.
Solbritt

| Solbritt |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Sol-Britt, Solbrit 
Nimen alkuperä:  ruotsalainen nimi (yhdistelmä sanasta ’aurinko’ ja nimestä Britt)
Infobox OKNimi-testi OK: 
Solbritt on naisen etunimi. Se on ruotsalainen 1900-luvun uudisnimi, jota on käytetty ensimmäisen kerran kastenimenä vuonna 1906.
Solbritt-nimen alussa on skandinaavisten kielten sana sol, joka merkitsee aurinkoa. Loppuosana on Birgitta-nimen lyhentymä Britt. Solbrittin mallina on ollut vanha norjalainen nimi Solveig, jossa alkuosa tulee ’auringon’ sijaan sanasta ’talo, sali’.
Digi- ja väestötietoviraston mukaan Suomessa on vuoteen 2023 mennessä tilastoitu noin 90–100 Solbrittia. Heistä suurin osa on syntynyt 1940- tai 1950-luvulla.
Nimipäivä

Ruotsissa Solbrittin ja Solveigin nimipäivää vietetään 4. kesäkuuta. Nimipari pääsi almanakkaan vuonna 1993.
Tunnettuja Solbritteja

Ylva Solbritt Ekblad (s. 1961), suomalainen näyttelijä
Cs

Cs tarkoittaa seuraavia:
cesium, kemiallinen merkki Cs, alkuaine
Tšekkoslovakia, ISO 3166-1 -koodi CS, valtio tai muu maantieteellinen alue, koodi käytössä vuoteen 1993 asti, koodin korvasivat CZ (Tšekki) ja SK (Slovakia)
Serbia ja Montenegro, ISO 3166-1 -koodi CS, valtio tai muu maantieteellinen alue, koodi käytössä vuodesta 2003 vuoteen 2006 asti, koodin korvasivat ME (Montenegro) ja RS (Serbia)
Portugali, siviililentokoneiden kansallisuustunnus CS (myös CR), valtio tai muu maantieteellinen alue
tšekki, ISO 639-1 -koodi cs, kieli
senttisiemens, tunnus cS, konduktanssin yksikkö
Counter-Strike, CS, tietokonepeli
vasemmalla kädellä, c.s., italian sanoista colla sinistra, nuottikirjoitusmerkintä, jolla osoitetaan instrumenttia soittava käsi.
Computer science, tietojenkäsittelytiede
CS-kaasu, kyynelkaasussa käytetty kemikaali
Cabinet Secretary, CS, (Lions klubien) piirisihteeri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cs”, voi hakea sivunnimihaulla, laajalla sivunnimihaulla tai tekstihaulla.
Come My Fanatics...

| Come My Fanatics> .. Electric Wizard |
| --- | --- | --- |

Studioalbumin tiedot
 Äänitetty : heinäkuu 1996, Red Dog Studios, Bournemouth, Englanti
 Julkaistu: tammikuu 1997
 Tuottaja(t): Jus Oborn, Rolf Startin, Mike Hurst
 Tyylilaji: doom metal, stoner rock
 Kesto: 50.38
 Levy-yhtiö: Rise Above
Listasijoitukset
  Suomen virallinen lista: 28.
Electric Wizardin muut julkaisut
| Electric Wizard 1995 | Come My Fanatics... 1997 | Dopethrone 2000 |
Come My Fanatics... on englantilaisen doom metal -yhtye Electric Wizardin toinen albumi, joka julkaistiin vuonna 1997. Yhtyeen tyyli muuttui albumilla entistä psykedeelisempään ja raskaampaan suuntaan.
Albumi ylsi Suomen virallisen listan sijalle 28.
Kappaleet

Return Trip – 10.03
Wizard in Black – 8.14
Doom-Mantia – 8.49
Ivixor B / Phase Inducer – 8.48
Son of Nothing – 6.44
Solarian 13 – 8.00
Kokoonpano

Jus Oborn – kitara, laulu
Tim Bagshaw – basso
Mark Greening – rummut
Arviot

Allmusic:
Aiheesta muualla

Come My Fanatics... Discogsissa. (englanniksi)
Albumi Come My Fanatics... Encyclopaedia Metallum -sivustolla (englanniksi)
Daniel Gimeno-Traver

| Daniel Gimeno-Traver |
| --- | --- |

Henkilötiedot
Syntynyt: 7. elokuuta 1985 (ikä 39)
Kansalaisuus:   Espanja
Tennispelaaja
Pituus:  185 cm
Paino:  77 kg
Kätisyys:  oikea
Ammattilaisena:  2004–
Palkintorahat:  3 285 814 USD
Kaksinpeli
Paras sijoitus:  52. (9.5.2011)
Voitot/tappiot:  97–173
Grand Slam -turnauksissa
Australian avoimet:  2. kierros (2013)
Ranskan avoimet:  2. kierros (2009, 2010, 2013, 2015)
Wimbledon:  2. kierros (2009)
Yhdysvaltain avoimet:  3. kierros (2010)
Nelinpeli
Voitot/tappiot:  42–82
Aiheesta muualla
ITF
ATP
Daniel Gimeno-Traver (s. 7. elokuuta 1985 Valencia) on espanjalainen tennispelaaja. Parhaimmillaan hän on ollut ATP-listan sijalla 52 toukokuussa 2011.
Junioriurallaan Gimeno-Traver voitti vuonna 2003 Euroopan mestaruuden. Samana vuonna hän oli parhaimmillaan junioreiden rankinglistalla neljäntenä.
Grand Slam -turnauksissa Gimeno-Traver on päässyt parhaimmillaan kolmannelle kierrokselle Yhdysvaltain avoimissa 2010. Ensimmäisellä kierroksella hän voitti Jarkko Niemisen ja toisella kierroksella Jérémy Chardyn. Kolmannella kierroksella hän hävisi David Ferrerille.
Aiheesta muualla

Daniel Gimeno-Traverin kotisivut (Arkistoitu – Internet Archive)
Daniel Gimeno-Traver profiili ATP:n kotisivuilla
Simon Johansson

| Simon Johansson> Henkilötiedot |
| --- | --- |
Syntynyt: 14. kesäkuuta 1999 (ikä 25) Tukholma, Ruotsi
Kansalaisuus:   Ruotsi
Jääkiekkoilija
Lempinimi:  Simme
Pelipaikka:  puolustaja
Maila:  oikea
Pituus:  188 cm
Paino:  88 kg
Seura
Seura:  Ilves
Sarja:  SM-liiga
Pelinumero:  23
Pelaajaura
Pääsarjaura:  2017–
Aik. seurat:  Djurgårdens IF (SHL) Almtuna IS (HA) Mora IK (HA) Iowa Wild (AHL)
NHL-varaus:  148. varaus, 2018 Minnesota Wild
Simon Johansson (s. 14. kesäkuuta 1999 Tukholma, Ruotsi) on ruotsalainen jääkiekkopuolustaja, joka pelaa SM-liigajoukkue Tampereen Ilveksessä. Hän laukoo oikealta.
Ura > Maajoukkueura

Johansson on pelannut 15 nuorten maaottelua.
Pelityyli

Elite Prospects-sivuston mukaan Johansson on taitava, hyökkäävä puolustaja, joka kykenee tekemään hyvin tulosta. Hän on arvokas pelaaja ylivoimalla, lukee peliä hyvin ja antaa helppoja avaussyöttöjä. Johanssonilla on myös tarkka laukaus ja hyvä koko.
Muuta

Johanssonin pikkuveli Anton pelaa puolustajana SHL-joukkue Leksands IF:ssä ja hänellä on Detroit Red Wingsin NHL-varaus vuodelta 2022. Simonin nuorempi pikkuveli Victor Johansson pelaa puolustajana Leksandin J20-joukkueessa ja hänellä on Toronto Maple Leafsin NHL-varaus vuodelta 2024. Veljesten isä Thomas Johansson pelasi omalla urallaan puolustajana pudotuspelit mukaan lukien yli 750 Elitserien-ottelua sekä yhtenä kautena Suomessa. Hän oli myös voittamassa MM-pronssia vuosina 1999 ja 2002. Thomas Johansson toimii nykyään Leksands IF:n SHL-joukkueen toimitusjohtajana. Simonin serkku Alexander Wennberg pelaa hyökkääjänä NHL-seura San Jose Sharksissa.
Solhem

Spånga gymnasiumin rakennus Solhemissä.
Solhem on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Västerort), ja kuuluu hallinnollisesti Spånga-Tenstan kaupunginosa-alueeseen. Kaupunginosaa rajaavat Bromstenin, Tenstan, Lundan, Kälvestan, Nälstan ja Flystan kaupunginosat. Solhem on maa-alaltaan 3,09 neliökilometrin suuruinen, ja siellä on asukkaita noin 7000.
Asuntorakentaminen alueelle aloitettiin, kun rautatieyhteys Tukholman ja Västeråsin välille valmistui vuonna 1876. Vuonna 1904 alueen tontteja alkoi kaupitella yhtiö AB Hem på landet, jonka perustajiin kuului muun muassa Ericssonin perustaja Lars Magnus Ericsson. Samana vuonna myös nimi Solhem otettiin käyttöön. Vuoteen 1907 mennessä alueelle oli rakennettu 160 taloa.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Croton Distributing Reservoir

| Croton Distributing Reservoir |
| --- | --- |
 Croton Distributing Reservoir
Valtiot:  Yhdysvallat 
Paikkakunta:  Manhattan 
Koordinaatit:  40°45′12″N, 73°58′57″W
Mittaustietoja
 fiCroton Distributing Reservoir 
Croton Distributing Reservoir oli New Yorkissa ollut suurikokoinen tekojärvi. Se rakennettiin vuosina 1839–1842. Järvi oli pinta-alaltaan 16 000 neliömetriä, ja sen graniittiset muurit olivat 15 metriä korkeat ja 7,5 metriä paksut. Muurien päällä kulki kävelytie, josta oli näkymät yli kasvavan kaupungin. Tekojärvi oli osa New Yorkin vesihuoltoa, jonne johdettiin vettä rautaputkilla 66 kilometriä pohjoisempana olevasta Croton-joesta. Tekojärvi sijaitsi Viidennellä avenuella 40. ja 42. katujen välisellä alueella.
Tekojärvi purettiin 1900-luvun alussa, ja nykyään samalla paikalla sijaitsee New Yorkin kaupunginkirjaston pääkirjasto New York Public Library, joka valmistui vuonna 1911.
Aiheesta muualla

Kuvia tai muita tiedostoja aiheesta Croton Distributing Reservoir Wikimedia Commonsissa
Solhverv

|  Solhverv> Kappaleen tiedot |
| --- | --- |
Esittäjä(t):  Anita Thallaug
Säveltäjä(t):  Dag Kristoffersen
Sanoittaja(t):  Dag Kristoffersen
Euroviisutiedot
Vuosi:  1963
Maa:  Norja
Kieli:  norja
Sijoitus:  13.
Pisteet:  0
Sanat:  sanoitus
Muuta:  Kapellimestarina Øivind Bergh
Solhverv on Anita Thallaugin esittämä kappale, joka edusti Norjaa vuoden 1963 Eurovision laulukilpailussa Ison-Britannian Lontoossa.
Kappale sijoittui Euroviisuissa jaetulle viimeiselle sijalle saamatta yhtään pistettä.
Cicada 3301

Cicada 3301 (suom. laulukaskas) on salaperäinen järjestö, joka on kuudesti julkaissut monimutkaisia koodiarvoituksia ja lisättyyn todellisuuteen perustuvia pelejä.
Ensimmäinen arvoitus julkaistiin 4. tammikuuta 2012 4chan-keskustelufoorumilla. Kuvatiedostoon oli kätketty linkki, joka johti yhä monimutkaisempiin tehtäviin. Toinen kierros alkoi vuotta myöhemmin 4. tammikuuta 2013 ja kolmas kierros Twitterin kautta 4. tammikuuta 2014. Kolmannen vuoden tehtävää ei tiettävästi koskaan ratkaistu ja seuraavana vuonna uutta tehtävää ei enää julkaistu. Vuonna 2016 järjestön Twitter-tilillä kuitenkin jaettiin kehotus jatkaa viime tehtävän ratkaisua.
Arvoitusten avulla oli tarkoitus rekrytoida ”älykkäitä yksilöitä”. Arvoitusten ympärillä käytettiin paljon viitteitä esoteerisiin teemoihin, mutta itse tehtävät perustuvat tietoturvaan ja kryptografiaan.
Joukko harrastelijoita, analyytikkoja, kryptografeja ja IT-osaajia on osallistunut tehtävien ratkaisemiseen, mikä on vaatinut mm. alkulukujen faktorointia ja myös fyysisten vihjeiden etsimistä useissa maissa.
Tehtävien monimutkaisuuden ja laajuuden vuoksi peliä on epäilty mm. tiedustelupalveluiden rekrytointikampanjoiksi. Ainakin NSA:n, CIA:n ja MI-6:n tiedetään käyttäneen saman tyyppisiä ongelmia etsiessään uusia työntekijöitä verkossa, mutta järjestö itse on kuitenkin kieltänyt yhteytensä valtiollisiin toimijoihin.
Käännös suomeksi
Slivovits

Erilaisia pulloja slivovitsiä.
Slivovits on vahva, väritön alkoholijuoma, jota valmistetaan luumuista tai kriikunoista tislaamalla.
Slivovits on brandy-tyyppinen juoma, ja sitä kutsutaankin joskus englanniksi nimellä plum brandy ('luumubrandy'). Slivovits kuuluu rakia-alkoholijuomiin.
Slivovits tulee alun perin Balkanilta. Nimi tulee slaavilaisesta luumua tarkoittavasta sanasta šljiva tai sliva. Valmistus keskittyy Albaniaan, Bosnia-Hertsegovinaan, Bulgariaan, Kroatiaan, Pohjois-Makedoniaan, Romaniaan, Serbiaan ja Montenegroon sekä Tšekin tasavaltaan, Slovakiaan ja Puolaan. Vähäisissä määrin sitä tehdään myös Itävallassa, Saksassa, Unkarissa ja Italiassa. Romanian unkarilaiskylissä slivovitsiä valmistetaan kotituotantona.
Slivovits on Serbian ja useimpien muiden Balkanin slaavilaisten valtioiden kansallisjuoma. Alkoholipitoisuus voi vaihdella 25–70 %:n välillä, mutta useimmat kaupalliset tuotteet ovat vahvuudeltaan 40–45 %.
Slivovits liittyy vahvasti aškenasijuutalaisten Pesah-pääsiäisen viettoon, sillä juoma valmistetaan košer-periaatteiden mukaisesti. Pesah-juhlassa ei käytetä viljaperäisiä tuotteita.
Aiheesta muualla

Wikimedia Commonsissa on kuvia tai muita tiedostoja aiheesta .
Nimen alkuperästä
Damir Galin

| Damir Galin> Henkilötiedot |
| --- | --- |
Syntynyt: 17. tammikuuta 1994 (ikä 30) Almetjevsk, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  196 cm
Paino:  105 kg
Pelaajaura
Pääsarjaura:  2020–2021
Seurat:  Bars Kazan (VHL) IPK (Mestis) Toros Neftekamsk (VHL) Dinamo-Maladetšna (BXL) Peliitat (Mestis) JHT (S-S)
KHL-varaus:  48. varaus, 2011 Ak Bars Kazan
Damir Dilšatovitš Galin (ven. Дамир Дильшатович Галин; s. 17. tammikuuta 1994 Almetjevsk, Venäjä) on venäläinen entinen jääkiekkopuolustaja. Hän pelasi suurimman osan urastaan Mestiksessä. Galin pelasi ison osan urastaan myös kotimaansa toiseksi korkeimmalla sarjatasolla VHL:ssä ja uransa ainoaksi jääneen pääsarjakauden 2020–2021 Valko-Venäjän Ekstraligan Dinamo-Maladetšnassa. Hän kuului myös Venäjän juniorimaajoukkuesiin ja edusti maataan mm. alle 18-vuotiaiden MM-kilpailuissa vuonna 2012.
Ura > Seuraura

Galin on Neftjanik Almetjevskin kasvatti. Hän siirtyi juniorina sittemmin Bars Kazaniin ja Galin debytoi Venäjän nuorten sarja MHL:ssä kaudella 2010–2011. Ak Bars Kazan varasi hänet toisella kierroksella 48. pelaajana KHL:n varaustilaisuudessa 2011. Kaudeksi 2014–2015 Bars Kazan siirtyi Ak Barsin farmijoukkueeksi VHL:ään, jossa Galin debytoi ja pelasi tulokaskautensa aikana 25 runkosarjaottelua ilman tehopisteitä.
Marraskuussa 2016 Galin siirtyi loppukauden 2016–2017 kattavalla ja kuukauden mittaisen try-outin sisältävällä sopimuksella Mestiksen nousijajoukkue Iisalmen Peli-Karhujen riveihin. Hänet hankittiin ensisijaisesti paikkaamaan Otto Huttusen loukkaantumista. Joulukuussa Galin sai joukkueeseen loppukauden jatkosopimuksen. Hän jatkoi IPK:ssa myös kaudella 2017–2018, jolloin Galin voitti joukkueen sisäisen tehotilaston lukemalla +4, kuten myös pudotuspeleissä lukemalla +5.
Kaudeksi 2019–2020 Galin palasi kotimaahansa ja siirtyi vuoden mittaisella sopimuksella VHL-joukkue Toros Neftekamskiin. Joulukuussa 2020 hän siirtyi try-outille Valko-Venäjän Ekstraligan Dinamo-Maladetšnaan oltuaan ilman sopimusta alkukauden 2020–2021. Noin viikkoa myöhemmin Galin sai seuraan loppukauden kattavan jatkosopimuksen. Hän pelasi Dinamossa seitsemän ottelua ilman tehopisteitä, kunnes tammikuun 2021 lopulla Galinin sopimus purettiin terveydellisistä syistä, eikä hän pelannut loppukaudella enää missään.
Galin palasi kaudeksi 2021–2022 Mestikseen ja siirtyi vuoden mittaisella sopimuksella Heinolan Peliittoihin. Helmikuussa 2022 hän kuitenkin siirtyi kevääseen 2023 ulottuvalla ja yhden optiovuoden sisältävällä sopimuksella Suomi-sarjajoukkue JHT Kalajoen riveihin. Joukkue eteni finaaleihin, mutta mestaruuden vei kuitenkin D-Kiekko otteluvoitoin 2–0. Galin lopetti kauden jälkeen pelaajauransa.
Ura > Maajoukkueura

| Mitalit> Maa:   Venäjä.Miesten jääkiekko.Ivan Hlinkan muistoturnaus  | Mitalit> Maa:   Venäjä.Miesten jääkiekko.Ivan Hlinkan muistoturnaus  | Mitalit> Maa:   Venäjä.Miesten jääkiekko.Ivan Hlinkan muistoturnaus  | Maa:   Venäjä> Miesten jääkiekko. |
| --- | --- | --- | --- |
|  Pronssia | Piešťany 2011 | jääkiekko |  |
Galin pelasi alle 18-vuotiaiden MM-kilpailuissa vuonna 2012. Hän pelasi myös alle 18-vuotiaiden Ivan Hlinkan muistoturnaksessa vuonna 2011, jolloin Galin voitti pronssia. Hän edusti myös Venäjän alle 17-vuotiaiden maajoukkuetta Euroopan nuorten olympiafestivaaleilla vuonna 2011, jolloin Galin voitti hopeaa. Hän pelasi myös alle 19-vuotiaiden World Junior A Challengessa vuonna 2011.
Pelityyli

Peliittojen päävalmentaja Hannes Hyvösen mukaan Galin on iso ja fyysinen puolustava puolustaja, joka pitää maalinedustan puhtaana ja tekee kaikkensa joukkueen eteen. Hyvösen mukaan hän on myös joukkueelleen erittäin tärkeä alivoimapelaaja.
Civilization IV: Warlords

| Civilization IV: Warlords |
| --- | --- |

Kehittäjä:  Firaxis Games
Julkaisija:  Take-Two Interactive
Jakelija:  2K Games
Säveltäjä:  Jeff Briggs
Pelisarja:  Civilization
Pelimoottori:  Gamebryo
Julkaistu:  2006
Lajityyppi:  vuoropohjainen strategiapeli (en) ja 4X
Pelimuoto:  moninpeli, yksinpeli, monen pelaajan verkkopeli (d) ja yhteistyömoodi
Ikäluokitus:  ESRB: 10 vuotta tai vanhempi  PEGI 12 
Alusta:  MacOS ja Microsoft Windows
Jakelumuoto:  CD-levy
Lisää peliartikkeleitaVideopelien teemasivulla
Civilization IV: Warlords on Civilization IV:lle Yhdysvalloissa 24. heinäkuuta ja Euroopassa 28. heinäkuuta 2006 julkaistu lisäosa. Siinä on painotettu nimenomaan sotimiseen ja sen seurauksiin. Suurmiehille on tullut uusi luokka, sotaherrat. Erikoisyksiköiden lisäksi kansoille on tullut myös erikoisrakennus. Uutena ominaisuutena ovat myös vasallivaltiot. Pelissä on myös kahdeksan uutta skenaariota.
Uudet kansat ja hallitsijat

Warlordsissa tulee kuusi uutta kansaa.
Karthago, hallitsija Hannibal, erikoisyksikkö Numidian ratsuväki korvaa hevosjousimiehen
Keltit, hallitsija Brennus, erikoisyksikkö Gallian soturi korvaa miekkamiehen
Korea, hallitsija Wang Kon, erikoisyksikkö hwacha korvaa katapultin
Ottomaanit, Hallitsija Mehmed II, erikoisyksikkö janitsaari korvaa muskettimiehen
Viikingit, hallitsija Ragnar Lodbrok, erikoisyksikkö berserkki korvaa rautanuijamiehen
Zulut, hallitsija Shaka Zulu, erikoisyksikkö impi korvaa keihäsmiehen
Lisäksi pelin mukana tulee neljä uutta johtajaa vanhoille kansoille.
Augustus Roomalle
Winston Churchill Englannille
Ramses II Egyptille
Josif Stalin Venäjälle
Uudet yksiköt, rakennukset ja ihmeet

Warlordsissa tulee kaksi uutta kaikille yhteistä yksikköä.
kolmisoutu
trebuchet
Warlordsissa tulee kaksi uutta kaikille yhteistä rakennusta
talli
monumentti, joka korvaa "alkuperäisen" Civilization IV:n obeliskin ja obeliskista tulee Egyptin erikoisrakennus
Warlordsissa tulee myös kolme uutta ihmettä.
Kiinan muuri
Artemiin temppeli
Sankoren yliopisto
Skenaariot

Warlordsissa on kahdeksan skenaariota.
Tsingis-kaanin valloitukset
Aleksanteri Suuren valloitukset
peloponnesolaissota
viikinkien valloitukset
Rooman valloitukset
Kiinan yhdistyminen
seitsenvuotinen sota
barbaarien näkökulma
Chavo Guerrero

Chavo Guerrero Tribute to the Troops -tapahtumassa joulukuussa 2010.
Chavo Guerrero (oikealta nimeltään Salvador Guerrero IV, s. 20. lokakuuta 1970) on showpainija, joka tunnetaan parhaiten painiajoistaan WWE-promootiossa. Hänet on tunnettu aikaisemmin nimillä Kerwin White, Liutenant Loco ja Chavito Guerrero. Guerrero on edesmenneen WWE Hall of Famessa olevan showpainijan Eddie Guerreron veljenpoika, ja hänen managerinaan toimii Eddie Guerreron leskeksi jäänyt vaimo Vickie Guerrero. Lisäksi Guerrero on showpainija Chavo Guerrero Sr:n poika. Guerrero on kotoisin El Pasosta Texasista.
Painijana Guerrero on entinen ECW-mestari ja yhteensä kuusinkertainen keskisarjan mestari WWE- ja WCW-promootioissa. Hän on myös menestynyt tag team -otteluissa Eddie Guerreron parina saavuttaen WWE-mestaruuden viidesti.
Guerrero painaa 98 kiloa ja on 175 senttimetriä pitkä. Hän hävisi kymmenessä sekunnissa ECW-mestaruuden WrestleMania XXIV:ssä Kanelle. Kyseessä on kaikkien aikojen nopein mestaruusottelu.[lähde? ] Sen jälkeen Guerrero toimi SmackDown!issa jonkin aikaa Edgen, Curt Hawkinsin & Zack Ryderin kanssa La Familia -nimisessä ryhmässä. Myöhemmin ryhmään liittyi myös Bam Neely. 25. kesäkuuta 2011 Guerrero vapautettiin hänen WWE:n kanssa tekemästään sopimuksesta sen jälkeen, kun hän oli ilmaissut olevansa tyytymätön siihen suuntaan, johon hänen hahmonsa oli menossa.
Showpainitietoja

Managerit
Major Gunns
Chavo Classic
Edge
Eddie Guerrero
Nick Nemeth
Vickie Guerrero
Bam Neely
Sisääntulomusiikki
"Chavito Ardiente" Jim Johnstonilta (WWE)
"We Lie, We Cheat, We Steal" esittänyt Eddie Guerrero ja säveltänyt Jim Johnston (WWE) (käytti toimiessaan yhdessä Eddie Guerreron kanssa, 2003-2004)
Mestaruudet

1x ECW Champion
4x WWE Cruiserweight Champion
2x WWE Tag Team Champion w/Eddie Guerrero
2x WCW Cruiserweight Champion
1x WCW Tag Team Champion